เค้กและของหวานสูตรเด็ดจากตำราเลอกอร์ดองเบลอและเครื่องดื่มซิกเนเจอร์ที่คัดสรรวัตถุดิบคุณภาพในราคาสบายกระเป๋า

หากนึกที่จะเสพย์เค้กหรือของหวานสไตล์ฝรั่งเศสที่มีคุณภาพ เป็นใครก็คงต้องไปที่โรงแรมระดับ 5 ดาว หรือร้าน Pastry ชื่อดังในย่านกลางกรุง และเป็นที่แน่แท้ว่าเมนูแต่ละอย่างก็ย่อมต้องมีราคาที่สูงตามรสชาติ คุณภาพวัตถุดิบ และแรงกายของเหล่า Pastry Chef ทั้งหลายที่ทุ่มเทให้กับงานศิลปะรสหวานทุกๆ ชิ้น แต่วันนี้ทางวงในอยากจะฉีกความเชื่อเหล่านั้น แล้วพาคอของหวานทุกๆ ท่านมาเดินช็อปปิ้งหาซื้อเสื้อผ้าที่ Union Mall แล้วค่อยขึ้นมาชั้น 3 เพื่อมาลิ้มลองของหวานสูตรเด็ดที่ร้าน "Mr&Mrs BonBon" 

"Mr&Mrs BonBon" (อ่านว่า บงบง แปลเป็นไทยว่า ขนมหวาน) มองดูเผินๆ อาจเหมือนร้านกาแฟทั่วๆ ไปที่ตั้งอยู่บนชั้นลอยในศูนย์การค้า บรรยากาศสว่างๆ ชิลล์ๆ นั่งสบาย แต่เราอยากบอกเลยว่า เค้กและของหวานของที่นี่เปรียบเสมือนกับ Hidden Gem ของแท้เลยล่ะ ยังไม่พอทางเจ้าของร้านถึงกับลงทุนไปเรียน เลอกอร์ดองเบลอ เป็นการการันตีมาตรฐาน ส่วนคุณภาพ ของเค้กทุกๆ ชิ้นที่รังสรรค์ออกมาก็ใช้แต่วัตถุดิบระดับ High End ที่ทางโรงแรม 5 ดาวเขาใช้กัน ยังไม่พอกาแฟและเครื่องดื่มต่างล้วนใช้ของระดับพรีเมียม รับประกันคุณภาพแซงหน้าราคาอย่างแน่นอน! 

ใครที่ชื่นชอบช็อคโกแลตแบบเข้าเส้นเลือดห้ามพลาดกับ “Signature Chocolate Cake” (85 บาท) สักชิ้นเป็นการผสมผสานระหว่างเค้กช็อคโกแลตสูตรไร้แป้งอย่าง French Flourless Chocolate Cake ตรง Layer ด้านล่าง  ตามด้วยช็อคโกแลตมูสฟูเบาตรงชั้นกลางเป็นตัวเชื่อมระหว่างเค้กและ Chocolate Ganache ซอสช็อคโกแลตรสเข้มข้นที่ร้าดลงบนตัวเค้ก ตบท้ายด้วยช็อคโกแลต Couverture ที่ผ่านการ Tampering จนเนื้อเนียนม้วนเป็นรูป Cigar เลเยอร์บางๆ ช่วยเสิรมรสช็อคโกแลต และ Texture ได้อย่างสวยงาม สำหรับใครที่ยังไม่คุ้นเคยกับ Couverture (อ่านว่ากูร์-แวร์-ตูร์) เป็นช็อคโกแลตเกรดพรีเมียมที่มีส่วนผสมของโกโก้บัตเตอร์ ที่เยอะกว่าปกติ ซึ่งจะให้กลิ่นช็อคโกแลตที่หอมกว่า รสเข้มกว่า และ Texture ที่นุ่มละมุนเนียนกว่าช็อคโกแลตธรรมดา  สำหรับใครที่ชอบช็อคโกแลตรสกลมกล่อม “Chocolate Mousse Cake”  (85 บาท) ก็เป็นอีกหนึ่งออพชั่นที่เวิร์คมากๆ ไม่ว่าจะเป็นการตกแต่งแบบการ์ตูนแมวเหมียวน่ารัก ส่วนรสชาติก็กลมกล่อมนุ่มนวล รสสัมผัสฟูเบา แถมยังมี Surprise ข้างในตัวเค้กแต่จะเป็นอะไรนั้น ต้องไปชิมเอง :) แต่ฟันธงได้เลยว่าคอช็อคโกแลตตัวจริงรับรองฟิน! 

“ทำไมถึงฟินล่ะ?” คำถามนี้ย่อมเกิดขึ้นก็เพราะว่าทางร้านใช้ Courverture สำหรับเค้กและของหวานที่เกี่ยวข้องกับช็อคโกแลตและถ้าอยากถึงสวรรค์ของช็อคโกแลตจริงๆก็ต้องจัดเต็มกับ “Chocolate Lava”  (119 บาท) ช็อคโกแลตลาวาที่อบกันแบบสดๆ ร้อนๆ แบบ A-la-Minute หรือ ณ เดี๋ยวนั้นเพื่อความสดใหม่ พอกดช้อนเข้าไปในตัวช็อคโกแลต ใส้ในที่เป็นลาวาก็จะไหลเยิ้มออกมา กลิ่นหอมช็อคโกแลตชวนเคลิ้ม รสชาติและความเข้มข้นไม่ต้องพูดถึง  และยิ่งถ้าทานพร้อมกับไอศกรีมวานิลลาเย็นๆ เนื้อเนียน จะเป็นการตัดกันแบบ Chaudfroid หรือร้อนกับเย็น ที่ลงตัวมากๆ 

นอกเหนือจากเค้กและของหวานช็อคโกแลต ทางร้านยัง “Strawberry Crepe Cake” (85 บาท) ที่ใช้แป้งเครปฟูนุ่มสุดๆ การที่จะทำเครปเค้กที่ลงตัวไม่ใช่เรื่องง่ายเลย ไหนตัวแป้งจะต้องมีความหนาเท่ากัน ตัว Chantilly ครีมจะต้องสดใหม่มีรสหวานกำลังดี ไหนจะต้องค่อยๆบรรจงประกอบเครปเค้กทีละชั้นๆ โดยที่จะต้องทาครีมให้เสมอกันระหว่างชั้นเพื่อที่จะสร้างสมดุลย์ ซึ่งจะมีผลมากๆต่อ Presentation รสชาติและรสสัมผัส ซึ่งขอบอกเลยว่าทางร้านทำได้เนียนมากๆ เสิร์ฟคู่กับซอสสตรอว์เบอร์รีเป็นการผสมผสานอันลงตัวระหว่าง Crepe Cake ฟูนุ่มหวานสดชื่น และ รสหวานอมเปรี้ยวของตัวซอส 

และยังมี “Blueberry Cheese Cake” (85 บาท) ชีสเค้กสไตล์ฝรั่งเศสเนื้อนุ่มรสชาติเข้มข้นเข้ากับฐานชีสเค้กที่ผสม Almon Powder หอมมันหวานฉ่ำ กรุบๆหน่อย สูตรเฉพาะประจำร้าน ได้ราวกับปี่และขลุ่ย เสิร์ฟพร้อมกับบลูเบอร์รี่รสหวานอมเปรี้ยวหอมกลิ่นบลูเบอร์รี่ เพราะใช่บลูเบอร์รี่จริงๆ ถือเป็น Combination ที่ลงตัวสุดๆ สำหรับใครที่เป็นคอโตเกียวโทส “Japanese Honey Toast” (129 บาท) จะไม่ทำคุณผิดหวัง เพราะตัวขนมปังใช้ Pain de Mie ขนมปังผสมนมเนื้อฟูนุ่มอบเนยจนกรอบนอกนุ่มใน หอมสุดๆ เสิร์ฟพร้อมกับ ไอศกรีมวานิลลาและ Honey Syrup สูตรพิเศษประจำร้าน โอ้โห! ฟินๆๆ 

นอกเหนือจากเค้กและของหวาซิกเนเจอร์ "Mr&Mrs BonBon" ก็มีเครื่องดื่มซิกเนเจอร์ที่หวานเย็นชื่นใจ สำหรับคอกาแฟทุกๆคนห้ามพลาดกับ "BonBon Signature" (65 บาท) กาแฟเย็นที่ดูเหมือนจะธรรมดาแต่รสชาติไม่ธรรมดาเลย! เพราะทางร้านใช้เมล็ดกาแฟคุณภาพ ปรุงพิเศษในแบบฉบับของร้านจนหอมหวานกำลังดี เสร็จแล้วก็นำไป Shake กับน้ำแข็ง (การ Shake หรือเขย่ากับน้ำแข็ง นอกจากเป็นการผสานองค์ประกอบทุกอย่างของเครื่องดื่มให้ลงตัว ยังจะเป็นการเพิ่มฟองอากาศเข้าไปในทุกอณูของเครื่องดื่ม ซึ่งจะช่วยในเรื่องความละมุนของ Texture เครื่องดื่มเป็นอย่างมาก)  

และยังมี “Iced Matcha Green Tea” (65 บาท) ที่ใช้ชาเขียวมัทฉะเกรดพรีเมียมหอมสดชื่น “Strawberry Cheesecake” (95 บาท) สดชื่นแบบเข้มข้นอย่างมีเอกลักษณ์เพราะใส่ครีมชีสลงไปปั่น ได้อารมณ์ราวกับได้ “ดูด” ชีสเค้กเข้าไปจริงๆ และใครที่ติดใจกับของหวานช็อคโกแลตประจำร้านแล้วก็ต้องลอง “Banoffee Choco Frappe” (85 บาท) ซึ่งเป็นการผสมผสานระหว่างช็อคโกแลตไซรัปรสเข้มกับกล้วยหอมคัดพิเศษสุกกำลังดี สดชื่นแบบมีสไตล์

ฉีกทุกภาพพจน์และความเข้าถึงยากของ Dessert สไตล์ฝรั่งเศสออกให้หมด ของคุณภาพสูงไม่จำเป็นต้องได้มาในราคาแพงเสียเสมอไป มาลิ้มรสของเค้กและของหวานสไตล์ฝรั่งเศสที่เกิดจากความรักในราคากันเองสุดๆ ได้แล้วที่ ร้าน "Mr&Mrs BonBon" 
